钦定古今图书集成/明伦汇编/氏族典/第249卷 > 张凤翔
## 钦定古今图书集成/明伦汇编/氏族典/第249卷 > 张凤翔

按《万姓统谱》：“凤翔字光世，汉中洵阳人，号伎陵。生而
异质殊才，目羞日短，视然暗处则反明，灯月之下犹
昼也。故其书窗昼必遮蔽，而后亲字，左手横书，兴到
笔挥，瞬息满纸。少与李空同同举于乡，弘治己未举
进士，复与空同同官户部。及以疾卒京师，空同公为
请于朝，月给米赡其母妻，盖异数云。卒年仅三十，有
‘《诗赋》’”六卷。